১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
গ্রীষ্মকালীন অলিম্পিকে ফুটবল
গ্রীষ্মকালীন অলিম্পিকে ফুটবল () প্রতি চার বৎসর অন্তর অনুষ্ঠিত গ্রীষ্মকালীন অলিম্পিক গেম্‌সে পুরুষদের অন্যতম ক্রীড়া বিষয়রূপে চিহ্নিত। কেবলমাত্র ১৮৯৬ ও ১৯৩২ সালের অলিম্পিক গেমসে এ খেলাটির অন্তর্ভুক্তি ছিল না। মহিলাদের ফুটবল খেলাটি আনুষ্ঠানিকভাবে ১৯৯৬ সালের আটলান্টা অলিম্পিকে প্রথমবারের মতো যুক্ত করা হয়। দলগত খেলা হিসেবে স্বীকৃত অলিম্পিকে ফুটবলের পুরুষ বিভাগে বর্তমান চ্যাম্পিয়ন হিসেবে রয়েছে ব্রাজিল ও প্রমিলাদের বিভাগে জার্মানি।